കുവൈത്തില് തലസ്ഥാനനഗരിയിലെ ഒഴിഞ്ഞ സ്ഥലങ്ങള് അംഗീകൃത പാര്ക്കിങ് കേന്ദ്രങ്ങളാക്കാന് ആലോചന കുവൈത്തില് തലസ്ഥാനനഗരിയിലെ ഒഴിഞ്ഞ സ്ഥലങ്ങള് അംഗീകൃത പാര്ക്കിങ് കേന്ദ്രങ്ങളാക്കാന് ആലോചന. ഇക്കാര്യം ചര്ച്ച ചെയ്യാന് മുനിസിപ്പാലിറ്റിയും പബ്ലിക് യൂട്ടിലിറ്റീസ് മാനേജ്മെന്റ് കമ്ബനിയും വൈകാതെ യോഗം ചേരും. ഒഴിഞ്ഞു കിടക്കുന്ന തുറസ്സായ സ്ഥലങ്ങള് നവീകരിച്ചു പാര്ക്കിങ് കേന്ദ്രങ്ങള് ആക്കാനാണു നീക്കം. ഭൂമി അനുവദിക്കുകയാണെങ്കില് കുവൈത്ത് സിറ്റിയില് വിപുലമായ പാര്ക്കിങ്സൗകര്യം ഒരുക്കാന് സന്നദ്ധത അറിയിച്ച് പബ്ലിക് യൂട്ടിലിറ്റീസ് മാനേജ്മെന്റ് കമ്ബനി മുനിസിപ്പാലിറ്റിക്ക് കത്തുനല്കിയിരുന്നു. അനുയോജ്യമായ സ്ഥലം നിര്ദേശിച്ചാല് നിര്ദേശം പരിഗണിക്കാമെന്നാണ് മുനിസിപ്പാലിറ്റി മറുപടി നല്കിയത്.ഇതിന്റെ തുടര്ച്ചയായാണ് മുനിസിപ്പാലിറ്റിയിലെയും കമ്ബനിയിലെയും ഉന്നത ഉദ്യോഗസ്ഥര് യോഗം ചേരാന് തീരുമാനിച്ചത് .യോഗ തിയ്യതി നിശ്ചയിക്കാന് പി യു എം സി യെ ചുമതലപ്പെടുത്തിയിട്ടുണ്ട . പദ്ധതി യാഥാര്ഥ്യമായാല് കുവൈത്ത് സിറ്റിയിലെ പാര്ക്കിങ് പ്രതിസന്ധിക്ക് വലിയ തോതില് പരിഹാരം ആകും. നിലവില് നഗരത്തില് പാര്ക്കിങ് സൗകര്യമില്ലാത്തത് വലിയ പ്രയാസം സൃഷ്ടിക്കുന്നുണ്ട്. പാര്ക്കിങ് സ്പേയ്സ് ആവശ്യകതയും ലഭ്യതയും തമ്മിലെ അന്തരം പരിഹരിക്കാന് . 40 ദശലക്ഷം ചതുരശ്ര മീറ്റര് സഥലം അധികം കണ്ടെത്തേണ്ടതുണ്ടെന്നാണ് റിയല് എസ്റ്റേറ്റ് യൂനിയന് നടത്തിയ പഠനത്തില് കണ്ടെത്തിയത്.